Document ID: 31996R1127

ΚΑΝΟΝΙΣΜΟΣ (ΕΚ) αριθ. 1127/96 ΤΗΣ ΕΠΙΤΡΟΠΗΣ της 24ης Ιουνίου 1996 για την τροποποίηση του κανονισμού (ΕΚ) αριθ. 1423/95 για τον καθορισμό των λεπτομερειών εφαρμογής για την εισαγωγή προϊόντων του τομέα της ζάχαρης άλλων από τις μελάσσες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 14 παράγραφος 2 και ιδίως το άρθρο 15 παράγραφος 4,
Εκτιμώντας:
ότι οι δασμοί του κοινού δασμολογίου καθώς και ο συμπληρωματικός δασμός κατά την εισαγωγή ακατέργαστης ζάχαρης, όταν η ζάχαρη αυτή προορίζεται για ραφινάρισμα, καθορίζονται, με αναγωγή σε ζάχαρη που έχει απόδοση που αντιστοιχεί στο 92 % της απόδοσης του ποιοτικού τύπου που έχει καθορισθεί από την Επιτροπή 7 ότι έχει ήδη προβλεφθεί ότι, όταν η απόδοση της ζάχαρης αυτής αποκλίνει από την απόδοση που έχει καθορισθεί για τον ποιοτικό τύπο, να γίνεται προσαρμογή 7 ότι πρέπει, ωστόσο, μεριμνώντας για σαφήνεια να προσδιορισθεί ότι οι αντίστοιχες διατάξεις του κανονισμού (ΕΚ) αριθ. 1423/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 2528/95 (4), εφαρμόζονται αποκλειστικά στην εν λόγω ακατέργαστη ζάχαρη 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 1 του άρθρου 5 του κανονισμού (ΕΚ) αριθ. 1423/95 αντικαθίσταται από το ακόλουθο κείμενο:
«1. Εάν η απόδοση της εισαγόμενης ακατέργαστης ζάχαρης, η οποία καθορίζεται σύμφωνα με το άρθρο 1 του κανονισμού (ΕΟΚ) αριθ. 431/68, αποκλίνει από την απόδοση που έχει καθορισθεί για τον αντιπροσωπευτικό ποιοτικό τύπο, ο δασμός του κοινού δασμολογίου για προϊόντα που υπάγονται στους κωδικούς ΣΟ 1701 11 10 και 1701 12 10 και ο συμπληρωματικός δασμός για προϊόντα που υπάγονται στους κωδικούς ΣΟ 1701 11 10, 1701 11 90, 1701 12 10 και 1701 12 90 που πρέπει να εισπραχθεί ανά 100 χιλιόγραμμα της εν λόγω ζάχαρης υπολογίζεται πολλαπλασιάζοντας τον αντίστοιχο δασμό που έχει καθορισθεί για την ακατέργαστη ζάχαρη του αντιπροσωπευτικού ποιοτικού τύπου επί ένα διορθωτικό συντελεστή. Ο διορθωτικός συντελεστής λαμβάνεται διαιρώντας το εκατοστιαίο ποσό της απόδοσης της εισαγόμενης ακατέργαστης ζάχαρης διά 92.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1996.

Labels: 3
15
17